इन्हें कौन-सी खाद चाहिए और उसे डालने का तरीका क्या है, यह जरूर जान लें
बरसात का मौसम ऐसा होता है जिसमें पौधों की अगर ठीक से देखभाल की जाए तो वे बहुत अच्छे से फल और फूल देते हैं। बारिश के समय पौधों को भरपूर पानी और उपयुक्त वातावरण मिलता है। लेकिन इसके साथ पौधों को सही मात्रा में
बरसात का मौसम ऐसा होता है जिसमें पौधों की अगर ठीक से देखभाल की जाए तो वे बहुत अच्छे से फल और फूल देते हैं। बारिश के समय पौधों को भरपूर पानी और उपयुक्त वातावरण मिलता है। लेकिन इसके साथ पौधों को सही मात्रा में खाद मिलना भी ज़रूरी है। यदि घर में फल, फूल और सब्जि़यों के पौधे लगे हैं और उनकी अच्छी बढ़वार चाहते हैं, तो पौधों को जैविक खाद देना चाहिए। बारिश का मौसम ऐसा होता है जिसमें तेज़ बारिश गमले की मिट्टी के साथ-साथ पोषक तत्वों को भी बहा ले जाती है। यही कारण है कि इस मौसम में पौधों को बहुत ज़्यादा पोषक तत्वों की आवश्यकता होती है।
इस समय गमलों की मिट्टी तैयार करते समय उसमें मिलाएं ये खाद...
गोबर की खाद
इसमें नाइट्रोज़न, फॉस्फोरस और पोटैशियम जैसे पोषक तत्व पाए जाते हैं, जो पौधों की वृद्धि के लिए आवश्यक होते हैं। गमलों और बाग़ीचे की मिट्टी तैयार करते समय मिट्टी में पुरानी गोबर खाद मिलाएं और महीने में एक बार दो-तीन मुट्ठी यही खाद दें। इस बात का विशेष ध्यान रखें कि पौधे की मिट्टी में ताजे़ गोबर का इस्तेमाल न करें, क्योंकि इसमें अमोनिया की मात्रा अधिक होती है जो पत्तियों को नुक़सान पहुंचा सकता है।
वर्मीकम्पोस्ट
बरसात के दौरान केंचुओं से बनी वर्मीकम्पोस्ट का उपयोग पौधों के लिए फ़ायदेमंद होता है। इस खाद में नाइट्रोज़न, फॉस्फोरस और पोटैशियम भरपूर मात्रा में मौजूद होते हैं, जो पौधों की बढ़वार के लिए ज़रूरी हैं। इसके अलावा, वर्मीकम्पोस्ट मिट्टी की उपजाऊ शक्ति को बढ़ाने में भी सहायक होती है। दो मुट्ठी वर्मीकम्पोस्ट को मिट्टी की सतह पर समान रूप से डालने के बाद पौधों को अच्छी तरह से पानी दें।
अस्थि चूर्ण
जीव-जंतुओं की हड्डियों से चूर्ण के रूप बनाई गई खाद को अस्थि चूर्ण कहते हैं। इसके प्रयोग से पौधों की जड़ों का तीव्र गति से विकास होता है। बीज का अंकुरण तेज़ी से होता है और फूल-फल अधिक लगते हैं। गमले की दो इंच मिट्टी को हटाकर उसमें आधा मुट्ठी अस्थि चूर्ण (बोनमील) पाउडर अच्छी तरह से मिलाएं।
जिप्सम
इसका इस्तेमाल बरसात में सभी प्रकार के पौधों पर किया जा सकता है। दो चम्मच जिप्सम पाउडर को पौधों की मिट्टी में समान रूप से मिलाएं और फिर तुरंत पानी का छिड़काव कर दें।
नीम की खली
इसमें मौजूद पोषक तत्व कीट नियंत्रण करने, मिट्टी की संरचना सुधारने और पौधों को पोषक तत्व उपलब्ध कराने में मदद करता है। एक मुट्ठी नीम की खली पौधों के चारों ओर समान मात्रा में डालें।
खाद देते समय ध्यान रखें...
खाद देने का सही समय
